На основу члана 6. став 5. до 7. и члана 7а Закона о порезима на имовину („Службени гласник РС“ бр.26/2001, „Сл. лист СРЈ“ 42/2002-одлука СУС и „Сл. Гласник РС“ 80/2002, 80/2002 – др. закон, 135/2004, 61/2007, 5/2009, 101/2010, 24/2011, 78/2011, 57/2012-одлука УС, 47/2013 и 68/2014 – др. закон) и члана 16. и 35. Статута града Сремска Митровица („Службени лист града Сремска Митровица“, бр.13/2012 и 6/2018), Скупштина града Сремска Митровица на седници одржаној дана 22.11.2018.године, доноси

**О Д Л У К У**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2019. ГОДИНУ**

**НА ТЕРИТОРИЈИ ГРАДА СРЕМСКА МИТРОВИЦА**

**Члан 1.**

Овом одлуком утврђују се просечне цене квадратног метра одговарајућих непокретности за утврђивање пореза на имовину за 2019.годину на територији града Сремска Митровица.

**Члан 2.**

Одлуком о одређивању зона и најопремљеније зоне на територији града Сремска Митровица, од 01.01.2019.године утврђено је четири зоне за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима града, односно са радним зонама и другим садржајима у насељу, и то: прва зона (град), друга зона (град), трећа зона (град) и четврта зона сеоска подручја на територији града Сремска Митровица и подручја изван насељеног места, с тим што је прва зона утврђена као најопремљенија зона.

Просечне цена квадратног метра непокретности за утврђивање пореза на имовину за 2019. годину на територији града Сремска Митровица износе:

\*цене у табели су исказане у динарима

|  |  |  |  |  |
| --- | --- | --- | --- | --- |
| ВРСТЕ НЕПОКРЕТНОСТИ | **НАЗИВ ЗОНЕ** | | | |
| Прва зона | Друга зона | Трећа зона | Четврта зона |
| 1.Грађевинско земљиште | 1.400,00 | 563,00 | 563,00 | 453,00 |
| 2.Пољопривредно земљиште | ----------- | -------------- | 160,00 | 115,00 |
| 3.Шумско земљиште | ----------- | -------------- | 60,00 | 60,00 |
| 4.Станови | 75.880,00 | 67.110,00 | 33.443,00 | 26.884,00 |
| 5.Куће за становање | 43.130,00 | 33.080,00 | 31.060,00 | 15.000,00 |
| 6.Пословне зграде и други (надземни и подземни) грађевински објекти који служе за обављање делатности | 134.000,00 | 52.700,00 | 52.900,00 | 12.000,00 |
|  |  |  |  |  |
| 7.Гараже и гаражна места | 13.100,00 | 13.100,00 | 8.000,00 | 5.000,00 |

Земљиште које је у Катастру непокретности уписано као земљиште у грађевинском подручју и неизграђено грађевинско земљиште које се налази у трећој и четвртој зони, а користи се као обрадиво земљиште за пољопривредну производњу (њива, воћњак, виноград и сл.), у сврху утврђивања пореза на имовиму биће евидентирано као пољопривредно земљиште, те ће бити примењена цена по квадратном метру за ту врсту непокретности.

**Члан 3.**

Ову одлуку објавити у „Службеном листу града Сремска Митровица“ и на званичној интернет страници града Сремска Митровица.

**Члан 4.**

Ова одлука ступа на снагу осмог дана од дана објављивања у „Службеном листу града Сремска Митровица“, а примењује се од 01.01.2019.године, а престаје да важи Одлука о утврђивању просечних цена квадратног метра одговарајућих непокретности за утврђивање пореза на имовину на територији Града Сремска Митровица („Службени лист града Сремска Митровица“, бр.17/2017).

**СКУПШТИНА ГРАДА СРЕМСКА МИТРОВИЦА**

Број: 436-628/2018-I

Дана 22.11.2018.године

Сремска Митровица ПРЕДСЕДНИК СКУПШТИНЕ ГРАДА

***Томислав Јанковић, маст.инж.менаџмента, с.р.***